**Postup na darovanie 2%**

1. ***Som zamestnanec ...daňové priznanie mi robí zamestnávateľ:***

1. Do **17. 2. 2025** požiadajte zamestnávateľa o vykonanie ročného zúčtovania zaplatených preddavkov na daň.

2. Zamestnávateľ je povinný vystaviť pre účely poukázania 2% zaplatenej dane tlačivo Potvrdenie o zaplatení dane.

3. V tomto Potvrdení nájdete údaje, z ktorých si vypočítate:

2% z vašej zaplatenej dane - to je suma, ktorú nám môžete poukázať. Táto suma však musí byť minimálne 3 €. (Suma sa vypočítava z riadku 24 v tlačive Potvrdenie o zaplatení dane.

3% z vašej zaplatenej dane, ak ste v roku 2024 odpracovali dobrovoľnícky minimálne 40 hodín a získate o tom Potvrdenie od organizácie / organizácií, pre ktoré ste dobrovoľnícky pracovali. Nezabudnite potom vo Vyhlásení 2-3 % za rok 2024 zaškrtnúť políčko, že spĺňate podmienky na darovanie 3%.

4. Vaše osobné údaje vpíšte spolu so sumou 2%/ 3% z daní do Vyhlásenia o poukázaní podielu zaplatenej dane z príjmov fyzickej osoby (ľudovo povedané - tlačivo na poukázanie 2% / 3%).

5. Obe tieto tlačivá, teda Vyhlásenie spolu s Potvrdením, doručte do **30. 4. 2025** na váš daňový úrad (podľa vášho bydliska).

6. Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti.

1. **Daňové priznanie si robím sám**

1. Pri vypĺňaní daňového priznania za rok 2024 (FO typ A alebo FO typ B) si vypočítate:

2% z Vašej zaplatenej dane – táto suma však musí byť minimálne 3 €.

3% z Vašej zaplatenej dane, ak ste v roku 2024 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste dobrovoľnícky pracovali.

2. V rámci formuláru Daňového priznania vpíšete sumu 2% / 3% z dane a tiež naše údaje:

**IČO: 30849781**

**Právna forma: občianske združenie**

**Obchodné meno/názov: Občianske združenie Hamuliakovské deti**

**Adresa sídla: Dunajská 248/12b , 900 43 Hamuliakovo**

3. Termín pre podanie daňového priznania a zaplatenie dane z príjmu za uplynulý rok je 31. marec 2025. Väčšina klientov, podnikateľské subjekty, sú povinné s finančnou správou komunikovať elektronicky, pre ostatných je možné podať daňové priznanie na adresu daňového úradu v mieste Vášho bydliska.

1. **Som právnická osoba**

Právnické osoby môžu poukázať 1,0% (2%) z dane aj viacerým prijímateľom, minimálna výška v prospech jedného prijímateľa je 8,00 €.

1. Na začiatok si vypočítajte vaše 1,0% (2%) z dane z príjmov – to je maximálna suma, ktorú nám môžete poukázať. Výška poukázanej sumy musí byť minimálne 8,00 €.

2. Učite výšku poukázaného % z dane:

a) Ak právnická osoba (firma) v roku 2024 až do termínu na podanie daňového priznania a zaplatenie dane v roku 2025 NEDAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), vyznačí v daňovom priznaní, že poukazuje 1% z dane.

b) Ak právnická osoba (firma) v roku 2024 až do termínu na podanie daňového priznania a zaplatenie dane v roku 2025 DAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), vyznačí v daňovom priznaní, že poukazuje 2% z dane.

3. V sekcii pre asignáciu 2% v daňovom priznaní pre právnické osoby potrebujete uviesť naše nasledovné údaje:

**IČO: 30849781**

**Právna forma: občianske združenie**

**Obchodné meno/názov: Občianske združenie Hamuliakovské deti**

**Adresa sídla: Dunajská 248/12b , 900 43 Hamuliakovo**

4. Riadne vyplnené daňové priznanie odošlite prostredníctvom elektornického systému do Vášho dátumu podania daňového priznania. Podľa aktuálnych nariadení Finančnej správy je termín podania daňového priznania a zaplatenie dane z príjmu za uplynulý rok **31. marec 2025**

Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumu, ktorú ste poukázali, v prospech nášho združenia.

Daňové úrady následne prevedú Vaše 2% (3%) v prospech našej organizácie.

***Ďakujeme, že vám to nie je ľahostajné!***